Innhold

1	Hensikt	1

2	Målgruppe og avgrensning	1

3	Definisjoner	1

4	Ansvar	1

5	Gjennomføring	2

5.1	Hvem skal undersøkes	2

5.2	Øyeundersøkelse på Nyføddintensiv	2

5.2.1.	Rekvirere tid for øyeundersøkelse	2

5.2.2.	Øyedråper; ordinering, tillaging og administrering	2

5.2.3.	Undersøkelsen	3

5.2.4.	Etter undersøkelsen	3

5.3	Ved behov for øyeundersøkelse etter av barnet er utskrevet fra nyføddintensiv:	3

5.3.1.	Øyeundersøkelse på Dagposten	4

6	Endringer siden forrige versjon	4

Hensikt

Sikre trygg gjennomføring av screening for prematuritetsretinopati (ROP)

Målgruppe og avgrensning

Barn med risiko for å utvikle prematuritetsretinopati (ROP) skal undersøkes av øyelege etter nasjonale anbefalinger. Så lenge barnet er innlagt i sykehus (Nyføddintensiv) utføres undersøkelsen rutinemessig av øyelege på Nyføddintensiv Øyeundersøkelse på Nyføddintensiv .

Etter utskrivelse fra Nyføddintensiv undersøkes barnet på Dagposten Øyeundersøkelse på Dagposten

Definisjoner

ROP = Retinopati

Ansvar

Seksjonsleder og seksjonsoverlege har felles ansvar for at prosedyren er oppdatert og kjent for personalet på begge poster.

Gjennomføring

Hvem skal undersøkes

Premature med gestasjonsalder (GA) < 32 uker (31+6 eller mindre),

Barn med fødselsvekt < 1500 gram,

Barn med nevrologiske problemer (kramper, asfyksi, cerebral blødningsmistanke, meningitt).

Aktuelle legeprosedyrer:

Retningslinjer for øyeundersøkelse av premature barn/screening for prematuritetsretinopati(ROP)

Rutinemessig undersøkelse av risikopasienter (<1500 g, asfyksi, nevrologi, øye, hørsel)

Nasjonal retningslinje:

9.12 Nasjonale retningslinjer for screening, behandling og oppfølgning av prematuritetsretinopati (ROP) - Helsebiblioteket

Ved behov for behandling av ROP, se

«Behandling med laser-kryo på øyeavdelingen»: Laser- Kryo2

Øyeundersøkelse på Nyføddintensiv

Øyeundersøkelse på Nyføddintensiv skjer på pasientens rom.

Rekvirere tid for øyeundersøkelse

Lege henviser til øyeavdelingen, og informerer ansvarlig pleier om når barnet skal til første undersøkelse

Ansvarlig pleier skriver opp dato for undersøkelse i «svart poliklinisk timebok» samt lager eget punkt om dette i barnets behandlingsplan, der dato for undersøkelse skal fremkomme.

Undersøkelsen foretas til fast ukentlig tidspunkt: Tirsdager kl. 13.00 på nyføddintensiv. Dersom annet tidspunkt, informerer øyelege postsekretær om dette.

Sekretær fra øyeavdelingen ringer Nyføddintensiv for å sjekke hvilke barn som skal til øyeundersøkelse. Evt. ringer sekretær på Nyføddintensiv og melder hvem som skal undersøkes.

Øyedråper; ordinering, tillaging og administrering

Øyedråper skal ordineres av lege på kurve for behovsmedisin før første undersøkelse.

Administrerte dråper skal dokumenteres av ansvarlig pleier.

MERK: Phenylephrine 25mg/ml (2,5%) skal fortynnes til 5mg/ml (0,5%) NYTT oktober 2025

Fortynningen gjøres i sprøyte, 2,5 ml, med ren/aseptisk teknikk

Trekk opp 1,2 ml NaCl 9 mg/ml i 2,5 ml sprøyten.

Trekk opp 0,3 ml Phenylephrine 25 mg/ml, tilsett til sprøyten med NaCl 9 mg/ml.

Husk dobbeltkontroll!

Vend sprøyten 10 ganger.

Trekk opp 0,4 ml av blandingen i en 1 ml sprøyte, dette er nok til én dråpe i hvert øye til en pasient.

OBS! Ta av kanyle brukt til opptrekk av dose før sprøytene tas ut av medisinrommet.

Merk sprøytene for å forhindre forveksling

Sprøytene legges i pussbekken sammen med Cyklopentolat 5 mg/ml minims, ett pussbekken til hver pasient.

Rester av fortynnet løsning skal ikke oppbevares.

Hvis erstatningsprodukt Metaoxedrin 100 mg/ml (10%) benyttes, skal dette fortynnes til 5 mg/ml (0,5%) NYTT oktober 2025

Fortynningen gjøres i sprøyte, 10 ml, med ren/aseptisk teknikk

Trekk opp 9,5 ml NaCl 9 mg/ml i 10 ml sprøyten.

Trekk opp 0,5 ml Metaoxedrin 100 mg/ml, tilsett til sprøyten med NaCl 9 mg/ml.

Husk dobbeltkontroll!

Vend sprøyten 10 ganger.

Trekk opp 0,4 ml av blandingen i en 1 ml sprøyte, dette er nok til én dråpe i hvert øye til en pasient.

OBS! Ta av kanyle brukt til opptrekk av dose før sprøytene tas ut av medisinrommet.

Merk sprøytene for å forhindre forveksling.

Sprøytene legges i pussbekken sammen med Cyklopentolat 5 mg/ml minims, ett pussbekken til hver pasient.

Rester av fortynnet løsning skal ikke oppbevares.

Barn som skal undersøkes med tanke på retinopati skal være ferdig dryppet når øyelege kommer tirsdager kl. 13.

Begge øyne dryppes med to ulike øyedråper. Vent ett minutt mellom ulike dråper. For å redusere bivirkninger dryppes med minst mulig dråpe. Tørk av dråpe som evt. renner utenfor øyet.

12.10: Cyclopentolat 0,5 %, 1 dråpe i hvert øye. Vent ett minutt. Deretter Phenylefrin 0,5 %, 1 dråpe i hvert øye

12.30: Cyclopentolat 1 dråpe i hvert øye

12.50: Kontroller at pupillen er godt utvidet og fyller hele iris. Drypp evt. med Cyclopentolat en tredje gang hvis pupillen ikke er godt utvidet

Undersøkelsen

Undersøkelsen foregår i barnets seng på pasientrommet, tilstreb mørkt rom

Pleier/foreldre støtter barnet og administrerer adekvat smertelindring etter prosedyre (adferdsstøttende tiltak og sukkervann/smukk), se ek Sukrose som smertelindring til nyfødte barn, Nyføddintensiv, BUK, HUS

Øyelege gir rett i etterkant av undersøkelse beskjed om tidspunkt for ny undersøkelse

Pleier noterer dato i barnets behandlingsplan under eget punkt for øyeundersøkelser, og på rett dato i «svart poliklinisk timebok»

Etter undersøkelsen

Barnet kan få apnoer etter øyeundersøkelse. Barnet skal derfor overvåkes med minimum pulsoksymeter 4 timer etter første drypping. Ved behov for lenger overvåking, konferer med lege (for barn som ikke har behov for overvåking før undersøkelse)

OBS; Barnet kan ikke skjerme seg fra lys de første timene etter øyeundersøkelse, på grunn av øyedråpene kan pupillen ikke kontraheres. Skjerm derfor barnet ekstra for lys.

Barnet kan være ekstra trøtt og spise dårligere etter øyeundersøkelsen. Tilstreb ro og hvile.

Ved behov for øyeundersøkelse etter av barnet er utskrevet fra nyføddintensiv:

NB:	Pleier MÅ sjekke tidspunkt for neste øyeundersøkelse og informere sekretær Nyføddintensiv, som vil videreformidle til dagpost som innkaller pasienten

Pleier på Nyføddintensiv informerer foreldre om tidspunkt for ny øyekontroll (lege eller ansvarlig pleier utreisedagen) og om prosedyre på dagposten, se under eget punkt under.

Pleier informerer sekretær på Nyføddintensiv, Sekretær på Nyføddintensiv melder barnet til Dagposten tlf. 971401, der registreres timen i Dips.

Brev/SMS med time sendes foreldre fra Dagposten/Dips.

Øyeundersøkelse på Dagposten

Øyelege undersøker barna på dagposten etter undersøkelsen av innlagte barn på Nyføddintensiv.

Foreldre møter på dagposten kl. 11.30

Barna dryppes med øyedråper på likt vis som på nyføddintensiv, kl 12.10 og 12.30. Øyedråper ordinering og administrering OBS fortynning av øyedråper!

Barna skal i likhet med innlagte barn overvåkes med pulsoksymetri i 4 timer etter første drypping.

Hvis barnet blir ustabilt med apneer, skal barnelege tilkalles (5212 eller 5209-vakten) for vurdering av evt. observasjon på Nyføddintensiv

Hvis barnet må overvåkes etter dagpostens stengetid kl 17.00, skal barnet uansett overflyttes til Nyføddintensiv

Merk:

Foreldre må ha med barnevogn undersøkelsesdagen, det kan være lenge for barnet å sitte i en bilstol i mange timer. Dagposten har i utgangspunktet ikke seng til disse barna.

Foreldre må bringe med seg tilstrekkelig melk og utstyr, eksempelvis melk på flaske samt egen niste.

Endringer siden forrige versjon

Mai 2025: Lagt over i nytt format. Språklig revisjon. Lagt inn punkt om behandlingsplan. Punkt om hvor lenge barnet skal overvåkes etter første drypping er endret til «4 timer etter første drypping» Oktober 2025: Fortynning av Phenylephrine og Metaoxedrin.